SUOMI

APPLE INC.
MAC OS X -OHJELMISTOLISENSSISOPIMUS
Käytettäväksi Apple-merkkisissä järjestelmissä

LUKEKAA TÄMÄ OHJELMISTOLISENSSISOPIMUS ("LISENSSI") HUOLELLISESTI ENNEN APPLE-OHJELMISTON KÄYTTÖÄ. OHJELMISTOA KÄYTTÄMÄLLÄ SITOUDUTTE NOUDATTAMAAN TÄMÄN LISENSSIN EHTOJA. ELLETTE HYVÄKSY LISENSSIN EHTOJA, ÄLKÄÄ ASENTAKO JA/TAI KÄYTTÄKÖ APPLE-OHJELMISTOA, JA JOS EHTOJA VARTEN OVAT ESITETTYINÄ VAIHTOEHDOT ”HYVÄKSYN” TAI ”EN HYVÄKSY”, OSOITTAKAA ”EN HYVÄKSY”. JOS HANKITTE APPLE-OHJELMISTON OSANA APPLE-LAITTEISTON OSTOA JA JOS ETTE HYVÄKSY TÄMÄN LISENSSIN EHTOJA, VOITTE HYVITYKSEN SAADAKSENNE PALAUTTAA KOKO APPLE-LAITTEISTO/OHJELMISTOPAKETIN PALAUTUSAJAN SISÄLLÄ APPLEN PALAUTUSKÄYTÄNNÖN MUKAISESTI APPLE STOREEN TAI VALTUUTETUN JÄLLEENMYYJÄN LIIKKEESEEN, JOSTA OLETTE SEN HANKKINUT. SÄÄNNÖT OVAT LUETTAVISSA OSOITTEESSA  http://www.apple.com/legal/sales_policies/. HYVITYKSEN SAADAKSENNE TEIDÄN ON PALAUTETTAVA KOKO LAITTEISTO/OHJELMISTOPAKETTI.

TÄRKEÄ HUOMAUTUS: Siltä osin kuin tätä ohjelmistoa voidaan käyttää aineiston jäljentämiseen, muokkaamiseen, julkaisemiseen tai jakelemiseen, Lisenssi sallii teille ainoastaan sellaisen aineiston jäljentämisen, muokkaamisen, julkaisemisen ja jakelemisen, joka ei ole tekijänoikeuksien suojaamaa tai johon teillä on tekijänoikeus tai jonka jäljentämiseen, muokkaamiseen, julkaisemiseen tai jakelemiseen teillä on valtuutus tai laillinen lupa. Jos olette epävarma oikeudestanne jäljentää, muokata, julkaista ja jaella materiaalia, ottakaa yhteyttä lainopilliseen neuvonantajaan.

1. Yleistä.
A. Apple-ohjelmisto (mukaan lukien Boot ROM -koodi), muiden valmistajien ohjelmat, dokumentaatio, käyttöliittymät, sisältö, fontit ja muu tämän Lisenssin mukana tuleva data, olipa se sitten esiasennettu Apple-merkkiseen laitteeseen, levyllä, kirjoitussuojatussa muistissa, millä tahansa muulla medialla tai missä tahansa muussa muodossa (yhteisnimitykseltään ”Apple-ohjelmisto”) on lisensoitu, ei myyty, teille Apple Incorporatedin (”Apple”) toimesta käytettäväksi ainoastaan tämän Lisenssin ehtojen mukaisesti. Apple ja/tai Applen lisenssinantajat säilyttävät omistajuutensa Apple-ohjelmistoon ja pidättävät itsellään kaikki oikeudet, joita ei ole erikseen annettu teille.

B. Apple voi oman harkintansa mukaan tulevaisuudessa tarjota päivityksiä Apple-merkkisen tietokoneenne Apple-ohjelmistoon. Apple voi tarjota teille ilmaiseksi kaikki sellaiset päivitykset, joita se mahdollisesti julkaisee ennen seuraavaa merkittävää versiopäivitystä, mutta Apple ei enää tarjoa ilmaiseksi seuraavaa merkittävää versiota. Jos esimerkiksi olette alun perin hankkinut Apple-ohjelmiston version 10.7 lisenssin, Apple voi tarjota teille ilmaiseksi kaikki mahdollisesti julkaisemansa ohjelmistopäivitykset (kuten versio 10.7.1 tai 10.7.2) Apple-ohjelmiston version 10.8 julkaisemiseen saakka, mutta ei enää versiota 10.8. Apple-ohjelmiston seuraavan merkittävän version jälkeen Apple voi myös oman harkintansa mukaisesti jatkaa pienempien päivitysten ja parannusten tarjoamista Apple-ohjelmistoon. Mikäli päivityksiä tarjotaan, niissä ei ehkä ole kaikkia nykyisiä ohjelmisto-ominaisuuksia tai uusia ominaisuuksia, joita Apple julkistaa Apple-merkkisten tietokoneiden uudemmille malleille ja niitä voidaan Applen harkinnan mukaan tarjota maksullisina tai maksutta. Tämän Lisenssin puitteissa luovutetut oikeudet kattavat myös sellaiset päivitykset, jotka korvaavat alkuperäisen Apple-ohjelmistotuotteen ja/tai täydentävät sitä edellyttäen, että tällaiset päivitykset eivät sisällä erillistä lisenssiä, jolloin erillinen lisenssi ohittaa tämän Lisenssin.

C. Apple-ohjelmiston kautta katsellun tai käytetyn sisällön omistus- ja immateriaalioikeudet kuuluvat vastaavalle omistajalle. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja. Tämä Lisenssi ei anna teille minkäänlaista oikeutta tällaisen sisällön käyttöön eikä takaa, että sisältö on jatkossakin saatavillanne.

2. Lisenssin käyttö ja rajoitukset.
A. Standardin ja esiasennetun Apple-ohjelmiston lisenssi. Ellette hankkinut Apple-ohjelmistoa Mac App Storesta tai määrälisenssin alaisena, teille myönnetään tämän Lisenssin sopimusehtojen puitteissa rajoitettu, ei-yksinoikeudellinen lupa asentaa yksi (1) kopio Apple-ohjelmistosta ja käyttää sitä yhdessä Apple-merkkisessä tietokoneessa kerrallaan. Nämä standardit yhden kappaleen lisenssiehdot koskevat teitä, jos esimerkiksi hankitte Apple-ohjelmiston esiasennettuna Apple-merkkiseen laitteistoon.

B. Lisenssi Mac App Storesta. Jos hankitte Apple-ohjelmiston lisenssin Mac App Storesta, tämän Lisenssin ehtojen puitteissa ja App Storen ehdoissa mainittujen Mac App Storen käyttöehtojen sen salliessa, (http://www.apple.com/legal/itunes/ww/) (”Käyttöehdot”), teille myönnetään rajoitettu, ei-siirrettävä, rinnakkainen oikeus:

(i) ladata, asentaa ja käyttää henkilökohtaisessa, ei-kaupallisessa käytössä, yhtä (1) Apple-ohjelmiston kappaletta suoraan kullakin omistamallanne tai hallitsemallanne Apple-merkkisellä tietokoneella, jossa on Mac OS X Snow Leopard tai Mac OS X Snow Leopard Server (”Mac-tietokone”);

(ii) Mikäli lisenssinsaaja on kaupallinen yritys tai oppilaitos, ladata, asentaa ja käyttää yhtä (1) Apple-ohjelmiston kappaletta joko: (a) yhden henkilön toimesta kullakin Mac-tietokoneella tai -tietokoneilla,  jonka omistatte tai jota hallitsette tai (b) useiden henkilöiden toimesta yhdellä jaetulla Mac-tietokoneella, jonka omistatte tai jota hallitsette. Esimerkiksi yksi työntekijä voi käyttää Apple-ohjelmistoa sekä Mac-pöytäkoneellaan että kannettavalla Mac-tietokoneellaan tai useat opiskelijat voivat käyttää Apple-ohjelmistoa yhteisesti yhdellä Mac-tietokoneella, joka sijaitsee resurssikeskuksessa tai kirjastossa; ja

(iii) asentaa ja käyttää enintään kahta (2) lisäkopiota tai -kappaletta Apple-ohjelmistosta virtuaalisissa käyttöjärjestelmäympäristöissä kullakin omistamallanne tai hallitsemallanne Mac-tietokoneella, jossa on jo käytössä Apple-ohjelmisto.

Edellä olevassa kohdassa 2B(iii) määritelty käyttöoikeus ei salli teille Apple-ohjelmiston virtualisoitujen kopioiden tai kappaleiden käyttöäpalvelukeskuksen, aikajaon, yhteiskäytössä olevan päätteen tai muiden samantyyppisten palveluiden yhteydessä.

C. Määrä- tai ylläpitolisenssi. Jos hankitte Apple-ohjelmiston määrä- tai ylläpitolisenssiohjelman alaisena Applelta, määrä- tai ylläpitolisenssinne määrää Apple-ohjelmiston kopioiden määrän, joka teillä on lupa ladata, asentaa ja käyttää omistamissanne tai hallitsemissanne Apple-merkkisissä tietokoneissa. Ellei Apple kirjallisesti salli toisin, tämän lisenssin kaikkia muita ehtoja sovelletaan määrä- tai ylläpitolisenssin alaisena hankittuun Apple-ohjelmistonne käyttöön.

D. Koulutusalan käyttäjä. Jos hankitte Apple-ohjelmiston koulutusalan alennuksella, ohjelmistoa saavat käyttää vain Koulutusalan loppukäyttäjät. ”Koulutusalan loppukäyttäjällä” tarkoitetaan oppilaitosten (korkeakoulujen tai yksityisten tai kunnallisten ensimmäisen tai toisen asteen koulujen) opiskelijoita tai tiedekunnan jäseniä, henkilökuntaa ja hallintoa.

E. Järjestelmävaatimukset; Apple ID. Huomatkaa, että Apple-ohjelmisto on tuettu ainoastaan Apple-merkkisissä järjestelmissä, jotka täyttävät Applen esittämät täsmälliset järjestelmävaatimukset. Lisäksi Apple-ohjelmiston ja tiettyjen palveluiden ominaisuuksien käyttö ja käyttömahdollisuus (kohdassa 5 määritellyn mukaisesti) voivat edellyttää teitä hakemaan yksilöllistä käyttäjätunnuksen ja salasanan yhdistelmää, josta käytetään nimitystä Apple ID.

F. Fontit. Tämän lisenssin ehtojen puitteissa voitte käyttää Apple-ohjelmiston mukana tulevia fontteja sisällön esittämiseen ja tulostamiseen Apple-ohjelmistoa käytettäessä; voitte kuitenkin sisällyttää fontteja sisältöön vain, jos kyseisen fontin mukana tulevat sisällytysrajoitukset sen sallivat. Nämä sisällytysrajoitukset löytyvät Kirjasinkirjasta, Esikatselusta tai Näytä fontin tiedot -osiosta.

G. Puheäänet. Tämän lisenssin ehtojen puitteissa voitte käyttää Apple-ohjelmiston mukana tulevia järjestelmän puheääniä (”Järjestelmän puheäänet”), (i) kun käytätte Apple-ohjelmistoa ja (ii) kun luotte alkuperäistä sisältöä ja projekteja henkilökohtaiseen ei-kaupalliseen käyttöön. Tämä Lisenssi ei salli mitään muuta Järjestelmän puheäänien käyttöä, mukaan lukien mutta ei rajoittuen, käyttöä, kopioimista, näyttämistä, esittämistä, tallentamista, julkaisemista tai jakelua kaupallisessa, ei-kaupallisessa tai julkisen jakamisen kontekstissa.

H. Etätyöpöytäyhteydet.  Tämän lisenssin ehtojen puitteissa, muodostettaessa etäyhteys jostakin tietokoneesta tai elektroniikkalaitteesta (kutakin kutsutaan ”Laitteeksi”) Apple-merkkiseen tietokoneeseen, jossa on Apple-ohjelmisto (tämän kohdan tarkoituksia varten tällaista Apple-merkkistä tietokonetta kutsutaan nimellä ”Koti-Mac”), tapahtui se sitten Näytönjako-ominaisuuden tai minkä tahansa muiden tapojen avulla:

(i) vain yhdellä (1) Laitteella voidaan muodostaa etäyhteys kerrallaan, joko suorasti tai epäsuorasti, Koti-Macilla käytössä olevan ja näkyvän Apple-ohjelmiston graafisen työpöydän istunnon hallintaa varten; ja

(ii) kohtuullisella määrällä Laitteita voidaan muodostaa etäyhteys samanaikaisesti pelkkää Koti-Macilla käytettävän ja näytettävän Apple-ohjelmiston saman graafisen työpöydän istunnon samanaikaista seurantatarkoitusta varten, kunhan Laitteet eivät hallitse tai ohjaa Apple-ohjelmistoa millään tavoin; mutta

(iii) vain yhdellä (1) Apple-merkkisellä Laitteella voidaan muodostaa etäyhteys kerrallaan, joko suorasti tai epäsuorasti, jotta voidaan hallita Apple-ohjelmiston erillistä graafisen työpöydän istuntoa, joka on eri kuin Koti-Macilla näkyvä ja käytettävä istunto, ja tällainen yhteys voidaan muodostaa vain Apple-ohjelmiston Näytönjako-ominaisuuden avulla.

Mikäli tässä kohdassa 2H ei ole erikseen sallittu tai mikäli Apple ei ole lisensoinut toisin, suostutte olemaan käyttämättä Apple-ohjelmistoa palvelukeskuksen, aikajaon, yhteiskäytössä olevan päätteen tai muiden samantyyppisten palveluiden yhteydessä. Suostutte myös olemaan käyttämättä tai tarjoamatta Apple-ohjelmistoa tai mitään sen toimintoa palvelukeskuksen, aikajaon, yhteiskäytössä olevan päätteen tai muiden samantyyppisten palveluiden tarjoamiseksi kolmansille osapuolille.

I. Muut käyttörajoitukset. Tässä Lisenssissä määritellyt käyttöoikeudet eivät salli teidän asentaa tai käyttää Apple-ohjelmistoa missään ei-Apple-merkkisessä tietokoneessa, tai salli teidän mahdollistaa sitä muille. Mikäli tämän lisenssin ehdoissa ei toisin sallita: (i) vain yksi käyttäjä voi käyttää Apple-ohjelmistoa kerrallaan ettekä (ii) saa asettaa Apple-ohjelmistoa käytettäväksi verkon kautta, missä useat käyttäjät voisivat käyttää sitä samanaikaisesti. Teillä ei ole oikeutta vuokrata, liisata, lainata, myydä, levittää edelleen tai jatkolisensoida Apple-ohjelmistoa.

J. Varmuuskopio. Voitte tehdä yhden kopion Apple-ohjelmistosta (poislukien Boot ROM -koodi ja muu Apple-laiteohjelmisto, joka on sisällytetty Apple-merkkiseen laitteistoon tai on muuten sen sisällä) koneellisesti luettavassa olevassa muodossa vain varmuuskopiotarkoitukseen edellyttäen, että varmuuskopio sisältää kaikki samat tekijänoikeus- ja muut omistusoikeusilmoitukset kuin alkuperäinen. Applen Boot ROM -koodi ja laiteohjelmisto on tarkoitettu käytettäväksi ainoastaan Apple-merkkisessä laitteistossa eikä Applen Boot ROM -koodia tai laiteohjelmistoa tai niiden osia saa kopioida, muokata tai jaella eteenpäin.

K. Olemassa olevan ohjelmiston siirtäminen. Jos käytät Käyttöönotto-/Siirtymisapuria ohjelmiston siirtämiseen yhdeltä Apple-merkkiseltä tietokoneelta toiselle Apple-merkkiselle tietokoneelle, muista, että ohjelmiston alkuperäisen kopion käyttö saattaa olla kiellettyä sen jälkeen, kun se on siirretty toiselle tietokoneelle ellet ole lisensoinut ohjelmiston kopiota molemmille tietokoneille. Tarkista soveltuvat ehdot kyseisten ohjelmistojen ohjelmistolisenssisopimuksista. Muiden valmistajien ohjelmistot ja palvelut eivät välttämättä ole yhteensopivia tämän Apple-ohjelmiston kanssa ja tämän Apple-ohjelmiston asentaminen saattaa vaikuttaa tällaisten muiden valmistajien ohjelmistojen ja palveluiden saatavuuteen.

L. Avoin lähdekoodi. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat saattavat olla tai saatetaan saattaa saataville Applen Open Source -verkkosivustolla (http://www.opensource.apple.com/) (yhteisnimitykseltään ”Avoimen lähdekoodin komponentit”). Te voitte muokata tai korvata ainoastaan näitä Avoimen lähdekoodin komponentteja, edellyttäen että (i) tuloksena olevaa muokattua Apple-ohjelmistoa käytetään muokkaamattoman Apple-ohjelmiston tilalla, omistamissanne tai hallitsemissanne Apple-merkkisissä tietokoneissa, niin kauan kuin kussakin kyseisistä Apple-tietokoneista on jo asianmukaisen lisenssin alainen Apple-ohjelmiston kopio; ja (ii) noudatatte muutoin tämän lisenssin ehtoja ja mitä tahansa avoimen lähdekoodin komponenttien käyttöä sääteleviä lisenssiehtoja. Apple ei ole velvollinen tarjoamaan päivityksiä, huoltoa, takuita tai teknistä tai muuta tukea tai palveluita muokatulle Apple-ohjelmistolle. Hyväksytte, että jos Apple-laitteisto vikaantuu tai vaurioituu Apple-ohjelmiston Avoimen lähdekoodin komponenttien muokkaamisen seurauksena, viat ja vauriot eivät kuulu Applen laitteistotakuun piiriin.

M. Ei takaisinmallinnusta. Sitoudutte siihen, että ette saa kopioida (muutoin kuin on erikseen sallittu tässä Lisenssissä tai Käyttöehdoissa, mikäli ne koskevat teitä) takaisinkääntää, takaisinmallintaa tai muuten yrittää palauttaa lähdekoodiksi tai muokata Apple-ohjelmistoa, sen tarjoamia palveluita tai mitään niiden osia, purkaa niiden salausta tai luoda niiden pohjalta johdannaisteoksia ettekä antaa muille mahdollisuutta tehdä näin (muutoin kuin ainoastaan mikäli ja siinä määrin kuin sovellettava laki estää jonkin edellä mainitun rajoituksen tai siinä määrin kuin Avoimen lähdekoodin komponenttien käyttöä koskevat lisenssiehdot sen mahdollisesti sallivat).

N. Lakien noudattaminen. Sitoudutte käyttämään Apple-ohjelmistoa ja -palveluita (kuten määritelty osiossa 5 alla) noudattaen kaikkia soveltuvia lakeja, mukaan lukien paikalliset lait maassa, jossa asutte tai jossa latasitte tai käytätte Apple-ohjelmistoa ja -palveluita.

O. Kolmannen osapuolen ohjelmistot. Apple on tarjonnut osana Apple-ohjelmistopakettia ja saattaa tarjota päivityksenä tai lisäyksenä Apple-ohjelmistoon pääsyn tiettyihin muiden valmistajien ohjelmiin tai palveluihin mukavuussyistä. Mikäli Apple-ohjelmisto sisältää kolmansien osapuolten ohjelmistoja tai palveluita tai tarjoaa pääsyn niihin, Applella ei ole suoraa tai välillistä velvollisuutta tarjota mitään teknistä tai muuta tukea kyseisille ohjelmistoille tai palveluille. Ottakaa ohjelmistoon, palveluun ja/tai tuotteisiin liittyvissä teknisen tuen ja asiakaspalvelun asioissa yhteyttä suoraan kyseisen ohjelmiston myyjään, valmistajaan tai palveluntarjoajaan.

3. Siirto.
A. Jos hankitte Apple-ohjelmiston esiasennettuna Apple-merkkiseen laitteistoon, voitte siirtää kaikki lisenssioikeutenne Apple-ohjelmistoon (Applen tarjoamassa alkuperäisessä muodossa) kertaalleen pysyvästi toiselle osapuolelle edellyttäen, että: (i) Apple-ohjelmisto siirretään yhdessä Apple-merkkisen laitteiston kanssa; (ii) Apple-ohjelmisto siirretään kokonaisuudessaan, mukaan lukien kaikki komponenttien osat, dokumentaatio ja tämä lisenssi, (iii) lisenssinsaaja ei säilytä muita Apple-ohjelmiston kopioita, ei täydellisiä eikä osittaisia, mukaan lukien tietokoneeseen tai muuhun tallennuslaitteeseen tallennetut kopiot; ja (iv) osapuoli, jonka haltuun Apple-ohjelmisto siirtyy, lukee tämän Lisenssin ehdot ja hyväksyy ne. Jos Apple tarjoaa tämän lisenssin tarkoituksia varten päivityksen (esimerkiksi versiolle 10.7 version 10.7.1) Apple-ohjelmistoon, päivitys katsotaan osaksi Apple-ohjelmistoa eikä sitä saa siirtää erillisenä Apple-ohjelmiston edellisestä päivitysversiosta.

B. Jos hankit lisenssin Apple-ohjelmistoon Mac App Storesta, sitä ei voida siirtää. Jos myytte Apple-merkkisen laitteiston kolmannelle osapuolelle, teidän on poistettava Apple-ohjelmisto Apple-merkkisestä laitteistosta ennen tämän tekemistä ja voitte palauttaa järjestelmänne Applen käyttöjärjestelmän ohjelmiston versioon, joka tuli alun perin Apple-laitteistonne mukana (”Alkuperäinen Applen käyttöjärjestelmä”) ja siirtää pysyvästi Alkuperäisen Applen käyttöjärjestelmän yhdessä Apple-laitteistonne kanssa, edellyttäen että: (i) Alkuperäinen Applen käyttöjärjestelmä siirretään kokonaisuudessaan, mukaan lukien kaikki komponenttien osat, dokumentaatio ja sen lisenssi; (ii) lisenssinsaaja ei säilytä muita Alkuperäisen Applen käyttöjärjestelmän kopioita, ei kokonaisia eikä osittaisia, mukaan lukien tietokoneeseen tai muuhun tallennuslaitteeseen tallennetut kopiot; ja (iii) osapuoli, jonka haltuun Alkuperäinen Applen käyttöjärjestelmä siirtyy, lukee Alkuperäisen Applen käyttöjärjestelmän lisenssin ehdot ja hyväksyy ne.

C. Teillä ei ole oikeutta siirtää Apple-ohjelmistoa, jota on muokattu tai joka on korvattu kohdassa 2L esitetyllä tavalla. Kaikki Apple-ohjelmiston komponentit kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä sovelluksina. Tietyn Apple-laitteen mukana toimitettu Apple-ohjelmisto ei välttämättä toimi muissa Apple-merkkisissä laitteissa.

D. Mitä tahansa Apple-ohjelmiston kappaletta, jonka Apple voi tarjota myynninedistämis-, arviointi-, vianetsintä- tai palautuskäyttöön voidaan käyttää ainoastaan tällaisiin tarkoituksiin eikä sitä ole lupa myydä tai siirtää muiden käyttöön.

4. Suostumus tietojen käyttöön.
A. Diagnostiikka- ja käyttötiedot. Hyväksytte, että Apple ja sen tytäryritykset ja edustajat saattavat kerätä, ylläpitää, käsitellä ja käyttää diagnostisia, teknisiä, käyttöä koskevia ja vastaavia tietoja, mukaan lukien rajoituksetta tietokoneeseenne, järjestelmäänne, ohjelmistoonne ja oheislaitteisiinne liittyvät tiedot, joita kerätään tietyin aikavälein, jotta teille voitaisiin paremmin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita ja jotta voitaisiin varmistaa tämän Lisenssin ehtojen noudattaminen. Apple saattaa käyttää näitä tietoja, muodossa josta teitä ei voida suoraan tunnistaa, tarjotakseen Applen tuotteita ja palveluita tai parantaakseen niitä. Jotta Apple voi tarjota yhteistyökumppaneilleen ja kolmansien osapuolten kehittäjille mahdollisuuden parantaa Applen tuotteiden kanssa käytettäviksi tarkoitettuja ohjelmistojaan, laitteistojaan ja palvelujaan, Apple voi myös tarjota kenelle tahansa tällaiselle yhteistyökumppanille tai kolmannen osapuolen kehittäjälle tietyn määrän diagnostiikkatietoa, jolla on merkitystä kyseisen yhtistyökumppanin tai kehittäjän ohjelmiston, laitteiston ja/tai palveluiden kannalta, niin kauan kuin diagnostiikkatieto on muodossa, josta teitä ei voida tunnistaa henkilökohtaisesti.

B. Sijaintitiedot. Apple, sen yhteistyökumppanit, lisenssinhaltijat ja kolmansien osapuolten kehittäjät voivat tarjota Apple-ohjelmiston kautta palveluita, jotka käyttävät sijaintitietoja. Apple, sen yhteistyökumppanit ja lisenssinhaltijat ja muiden valmistajien kehittäjät voivat näiden mahdollisesti saatavilla olevien palveluiden tarjoamista varten välittää, kerätä, ylläpitää, käsitellä ja käyttää dataa sijainnistanne, mukaan lukien reaaliaikaiset tiedot tietokoneen maantieteellisestä sijainnista ja sijaintikyselyt. Applen keräämät sijaintitiedot ja -kyselyt kerätään muodossa, josta teitä ei voida henkilökohtaisesti tunnistaa, ja Apple ja sen yhteistyökumppanit, lisenssinhaltijat ja kolmansien osapuolten kehittäjät voivat käyttää kyseisiä tietoja tarjotakseen ja parantaakseen sijaintiin perustuvia tuotteita ja palveluita. Käyttämällä mitä tahansa sijaintiin perustuvia palveluita Apple-ohjelmistossa tai sen kautta hyväksytte Applen, sen yhteistyökumppanien ja lisenssinhaltijoiden ja muiden valmistajien kehittäjien harjoittaman sijaintitietojenne ja kyselyiden keräämisen, ylläpitämisen, käsittelemisen ja käytön kyseisten tuotteiden ja palveluiden tarjoamiseksi ja parantamiseksi. Voitte perua suostumuksenne milloin tahansa avaamalla Apple-ohjelmistossanne Sijaintipalvelut-asetuksen ja joko asettamalla pois päältä kaikki ohjelmat kattavan Sijaintipalvelut-asetuksen tai asettamalla pois päältä tietokoneen sijaintitietoja käyttävien ohjelmien yksittäisiä sijaintiasetuksia. Sijaintipalvelut-asetus löytyy Järjestelmäasetuksista. Näiden sijaintiominaisuuksien käytön välttäminen ei vaikuta Apple-ohjelmiston muuhun kuin sijaintiin perustuvaan toiminnallisuuteen. Kun käytätte Apple-ohjelmistossa kolmansien osapuolten sovelluksia tai palveluita, jotka käyttävät tai tarjoavat sijaintidataa, teitä koskevat kyseisen kolmannen osapuolen ehdot ja tietosuojakäytännöt kyseisten kolmannen osapuolen sovellusten tai palveluiden sijaintidatan käytön osalta, ja teidän tulisi tutustua kyseisiin ehtoihin ja tietosuojakäytäntöihin.

C. Videopuhelut. Apple-ohjelmiston FaceTime-videopuheluominaisuus (”FaceTime”) edellyttää internet-yhteyttä eikä se ehkä ole käytettävissä kaikissa maissa tai kaikilla alueilla. FaceTimen käyttö edellyttää edellä olevan kohdan 2N vaatimusten noudattamista. Jotta voitte ottaa FaceTimen käyttöön ja soittaa ja vastaanottaa FaceTime-puheluita muiden FaceTimen käyttäjien kanssa, tietokonetta ja tiliänne varten tarvitaan tiettyjä yksilöllisiä tunnisteita. Näihin yksilöllisiin tunnisteisiin sisältyvät antamanne sähköpostiosoite/-osoitteet ja Apple ID:n tiedot sekä laitteistotunniste tietokonettanne varten. Käyttämällä Apple-ohjelmistoa osoitatte hyväksyvänne, että Apple voi välittää, kerätä, ylläpitää, käsitellä ja käyttää näitä tunnisteita, mukaan lukien antamanne sähköpostiosoite/-osoitteet ja Apple ID:n tiedot, yksilöllisinä tilitunnisteina FaceTime-ominaisuuden tarjoamisen ja parantamisen tarkoituksia varten. Ymmärrätte, että sähköpostisoitteenne näkyy videopuhelun toiselle osapuolelle. Voitte rajoittaa FaceTime-videopuheluiden käyttöä tietokoneellanne estämällä FaceTimen käytön Järjestelmäasetusten Käyttörajoituksissa.

D. Tietosuojakäytäntö. Tietojanne käsitellään aina Applen tietosuojakäytännön mukaisesti. Käytäntö on luettavissa osoitteessa: www.apple.com/fi/privacy/.

5. Palvelut ja kolmansien osapuolten aineisto.
A. Yleistä. Apple-ohjelmisto saattaa mahdollistaa pääsyn Applen iTunes Storeen, Mac App Storeen ja muihin Applen ja kolmansien osapuolten palveluihin ja verkkosivustoihin (yhdessä ja erikseen "Palvelut"). Näiden Palveluiden käyttö edellyttää internet-yhteyttä ja joidenkin palveluiden käyttö voi edellyttää Apple ID:tä, ja voi edellyttää erillisten palveluehtojen hyväksymistä ja voi olla erikseen maksullista. Käyttämällä tätä ohjelmistoa yhdessä iTunes Store -tilin, Apple ID:n tai muun Apple-tilin kanssa sitoudutte kyseistä tiliä koskeviin palveluehtoihin, kuten uusimpiin iTunes Storen palveluehtoihin, joihin voitte perehtyä osoitteessa  http://www.apple.com/legal/itunes/ww/.

B. Teidän tulee ymmärtää, että Palveluita käyttäessänne voitte kohdata sisältöä, joka saattaa olla loukkaavaa, siveetöntä tai sopimatonta ja saattaa sisältää rumaa kieltä, ja että mikä tahansa haku tai tietyn verkko-osoitteen kirjoittaminen saattaa tahattomasti ja automaattisesti luoda linkkejä tai viittauksia sopimattomaan aineistoon. Hyväksytte, että käytätte Palveluita omalla riskillänne ja että Apple ei ole vastuussa sisällöstä, joka on ehkä loukkaavaa, siveetöntä tai sopimatonta.

C. Tietyt Palvelut voivat näyttää, sisältää tai tuoda saataville kolmansien osapuolten sisältöä, dataa, tietoja, sovelluksia tai aineistoa (”Kolmansien Osapuolten Aineisto”) tai tarjota linkkejä tietyille kolmansien osapuolten verkkosivustoille. Käyttämällä Palveluita osoitatte hyväksyvänne, että Applen vastuulla ei ole tarkastaa tai arvioida Kolmansien Osapuolten Aineiston tai verkkosivustojen sisältöä, täsmällisyyttä, kattavuutta, ajantasaisuutta, pätevyyttä, tekijänoikeuksien kunnioittamista, laillisuutta, sopivuutta, laatua tai muita ominaisuuksia. Apple, sen edustajat, yhteistyökumppanit tai haarayhtiöt eivät anna takuita tai suosituksia tai ole vastuussa teille tai kenellekään muulle koskien kolmansien osapuolten Palveluita, Kolmansien Osapuolten Aineistoa tai verkkosivustoja tai mitään muuta kolmansien osapuolten aineistoa, tuotteita tai palveluita. Kolmansien Osapuolten Aineistoa ja linkkejä muille verkkosivustoille tarjotaan vain käytön helpottamiseksi.

D. Palveluiden näyttämät taloudelliset tiedot on annettu vain yleisessä tiedonvälitystarkoituksessa, eikä niitä pidä käyttää luotettavina sijoitusneuvoina. Ennen kuin suoritatte mitään arvopaperikauppoja palveluiden kautta saatavien tietojen perusteella, teidän kannattaa ottaa yhteyttä talous- tai arvopaperiammattilaiseen, joka on laillisesti pätevä antamaan talous- tai arvopaperineuvoja maassanne tai alueellanne. Kaikki Palveluiden tarjoama sijaintidata on tarkoitettu vain tavanomaiseen suunnistamiseen, eikä siihen tule luottaa tilanteissa, joissa tarvitaan täsmällisiä sijaintitietoja ja joissa virheellinen, epätarkka, viipeellä saapuva tai puutteellinen sijaintidata voi johtaa kuolemaan tai henkilö-, esine- tai ympäristövahinkoon. Apple tai sen sisällöntarjoajat eivät takaa minkään Palveluiden näyttämän pörssitietojen, sijaintidatan tai muun datan saatavuutta, tarkkuutta, kattavuutta, luotettavuutta tai ajantasaisuutta.

E. Hyväksytte, että Palveluissa on omisteista sisältöä, tietoa ja materiaalia, jonka omistavat Apple, sivuston omistaja ja/tai sen lisensoijat ja jota suojaavat siihen sovellettavat immateriaalioikeutta koskevat ja muut lait mukaan lukien rajoituksetta tekijänoikeudet ja ette käytä tällaista omisteista sisältöä, tietoa tai aineistoa millään muulla tavoin kuin käyttämällä Palveluita sallitusti tai millään tavalla, joka on epäyhteensopiva tämän Lisenssin ehtojen kanssa tai loukkaa Applen tai kolmannen osapuolen immateriaalioikeuksia. Palveluiden mitään osaa ei saa jäljentää missään muodossa tai millään keinolla. Sitoudutte olemaa muokkaamatta, vuokraamatta, liisaamasta, lainaamasta, myymästä tai levittämästä palveluita tai luomasta niistä johdannaisteoksia millään tavalla ja olemaan käyttämättä palveluita millään ei-sallitulla tavalla mukaan lukien rajoituksetta palveluiden käyttäminen virusten, matojen, troijalaisten tai muiden haittaohjelmien levittämiseen tai verkon luvattomaan käyttöön tai kuormittamiseen. Lisäksi sitoudutte siihen, että et käytä Palveluita millään tavoin muiden osapuolten häiritsemiseen, vahingoittamiseen, varjostamiseen, uhkaamiseen, kunnian loukkaamiseen tai muuhun oikeuksien rikkomiseen tai loukkaamiseen, eikä Apple ole millään tavoin vastuussa tällaisesta toiminnastanne eikä mistään Palveluiden käytön seurauksena mahdollisesti vastaanottamistanne häiritsevistä, uhkaavista, kunniaa loukkaavista, loukkaavista tai laittomista viesteistä tai tiedonsiirroista.

F. Lisäksi palvelut ja kolmansien osapuolten materiaalit, joita voidaan käyttää, linkittää tai näyttää Apple-ohjelmiston kautta, eivät ole käytettävissä kaikilla kielillä tai kaikissa maissa. Apple ei esitä, että tällaiset palvelut tai sisällöt sopisivat käytettäviksi tai olisivat käytettävissä missään tietyssä paikassa. Mikäli päätätte käyttää tällaisia Palveluita tai Aineistoa, teette sen omasta aloitteestanne ja vastaatte siitä, että käyttö on kaikkien sovellettavien lakien mukaista, mukaan lukien sovellettavat paikalliset lait mutta niihin rajoittumatta. Applella ja sen lisenssinantajilla on oikeus muuttaa, keskeyttää tai poistaa mitä tahansa Palveluita tai estää niiden käyttö koska tahansa asiasta ilmoittamatta. Apple ei missään olosuhteissa ole vastuussa näiden Palveluiden poistamisesta tai käytön estämisestä. Apple voi myös aina rajoittaa tiettyjen Palveluiden käyttöä tai rajoittaa niihin pääsyä ilman ilmoitusta ja joutumatta siitä vastaamaan.

6. Päättyminen. Tämä Lisenssi on voimassa, kunnes se päättyy. Jos Lisenssin ehtoja ei noudateta, Lisenssin alaiset oikeutenne päättyvät automaattisesti tai niiden voimassaolo lakkaa muuten ilman erillistä ilmoitusta Applelta. Lisenssin päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä. Tämän Lisenssin kohdat 4, 5, 6, 7, 8, 9, 12 ja 13 pysyvät voimassa myös Lisenssin päättyessä mistä tahansa syystä.

7. Vastuuvapautus.
A. Mikäli olette kuluttaja-asiakas (eli käytätte Apple-ohjelmistoa muuhun kuin yritystoimintaan tai ammatilliseen tarkoitukseen), teillä saattaa olla asuinmaassanne laillisia oikeuksia, jotka kieltävät seuraavien rajoitusten soveltamisen teihin, ja mikäli rajoitukset on kielletty, niitä ei sovelleta teihin. Jos haluatte lisätietoja oikeuksistanne, ottakaa yhteyttä paikalliseen kuluttajaneuvontaan.

B. YMMÄRRÄTTE JA HYVÄKSYTTE, ETTÄ SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTON TAI APPLE-OHJELMISTON SUORITTAMIEN TAI SEN KAUTTA KÄYTETTÄVIEN PALVELUIDEN KÄYTTÖ, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT TEIDÄN OMALLA VASTUULLANNE.

C. SOVELLETTAVAN LAIN SALLIMISSA RAJOISSA APPLE-OHJELMISTO JA PALVELUT TARJOTAAN "SELLAISENA KUIN NE OVAT" JA "SELLAISENA KUIN NE OVAT SAATAVILLA" KAIKKINE VIKOINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHTIEN 7 JA 8 TARKOITUKSIA VARTEN KUTSUTAAN YHTEISNIMITYKSELLÄ "APPLE") VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUN SUHTEEN MUKAAN LUKIEN, MUTTA EI NIIHIN RAJOITTUEN, KAUPPAKELPOISUUS, TYYDYTTÄVÄ LAATU, SOVELTUVUUS TIETTYYN TARKOITUKSEEN, VIRHEETTÖMYYS, HÄIRITSEMÄTTÖMYYS JA KOLMANNEN OSAPUOLEN OIKEUKSIEN KUNNIOITTAMINEN.

D. APPLE EI TAKAA, ETTÄ VOITTE KÄYTTÄÄ APPLE-OHJELMISTOA JA PALVELUITA HÄIRIÖTTÄ, ETTÄ APPLE-OHJELMISTON TOIMINNOT TAI SEN SUORITTAMAT TAI TARJOAMAT PALVELUT TÄYTTÄVÄT VAATIMUKSENNE, ETTÄ APPLE-OHJELMISTON TAI PALVELUIDEN TOIMINTA ON KESKEYTYMÄTÖNTÄ JA VIRHEETÖNTÄ, ETTÄ MINKÄÄN PALVELUIDEN TARJOAMINEN JATKUU, ETTÄ APPLE-OHJELMISTO JA PALVELUT OVAT YHTENSOPIVIA TAI TOIMIVAT KOLMANSIEN OSAPUOLTEN OHJELMISTOJEN, OHJELMIEN TAI MUIDEN KOLMANSIEN OSAPUOLTEN PALVELUIDEN KANSSA TAI ETTÄ APPLE-OHJELMISTON TAI PALVELUIDEN VIRHEET TULLAAN KORJAAMAAN. TÄMÄN OHJELMISTON ASENNUS SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KÄYTETTÄVYYTEEN.

E. APPLE-OHJELMISTOA JA PALVELUITA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT.

F. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TAI PALVELUT TODETAAN VIALLISIKSI, TE OLETTE VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELLETTAVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE TEITÄ.

8. Vastuun rajoitus. SOVELTUVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, DATAN TAI TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN TAI MINKÄÄN APPLE-OHJELMISTON KANSSA KÄYTETTÄVÄN KOLMANNEN OSAPUOLEN OHJELMISTON TAI OHJELMAN KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista ei ylitä viittäkymmentä Yhdysvaltain dollaria (50,00 USD) (ellei sovellettavan lain vaatimus henkilövahinkotapauksissa poikkea tästä). Edeltävät rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Digitaaliset varmenteet. Apple-ohjelmisto sisältää toiminnallisuuden, joka mahdollistaa Applen tai kolmansien osapuolten antamien digitaalisten varmenteiden hyväksymisen. OLETTE YKSIN VASTUUSSA PÄÄTÖKSESTÄNNE LUOTTAA APPLEN TAI KOLMANNEN OSAPUOLEN ANTAMAAN VARMENTEESEEN. KÄYTÄTTE DIGITAALISIA VARMENTEITA TÄYSIN OMALLA VASTUULLANNE. NIIN PITKÄLTI KUIN SOVELLETTAVA LAKI SEN SALLII, APPLE EI ANNA SUORIA TAI EPÄSUORIA TAKUITA TAI LUPAUKSIA MYYTÄVYYDESTÄ, SOVELTUVUUDESTA TIETTYYN TARKOITUKSEEN, TÄSMÄLLISYYDESTÄ, TURVALLISUUDESTA TAI KOLMANSIEN OSAPUOLTEN OIKEUKSIEN LOUKKAAMATTOMUUDESTA MINKÄÄN DIGITAALISTEN VARMENTEIDEN YHTEYDESSÄ. Sitoudutte siihen, että (a) ette väärennä tai väärinkäytä mitään varmennetta; (b) käytätte Digitaalisia Varmenteita vain laillisiin tarkoituksiin ja noudattaen kaikkia sovellettavia varmenteita koskevia periaatteita ja käytäntöjä ja muita varmenteiden myöntäjän liiketapaohjeita; (c) vastaatte yksin siitä, että kukaan ei luvattomasti käytä Digitaalisia Varmenteitanne ja (d) kumoatte kaikki varmenteet, joiden teillä on syytä epäillä vaarantuneen.

10. Vientisäätely. Sitoudutte siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. Apple-ohjelmistoa käyttämällä annatte takuun siitä, ettette ole missään tällaisessa maassa tai luettelossa. Takaatte myös, että ette käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

11. Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

12. Sovellettava laki ja erimielisyyksien ratkaisu. Tähän Lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaa koskevia säädöksiä. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen. Jos olette Yhdistyneessä Kuningaskunnassa asuva kuluttaja, tähän Lisenssiin sovelletaan asuinpaikkanne oikeustoimialueen lakeja. Vaikka toimivaltainen tuomioistuin katsoisi, ettei Lisenssin jotakin osaa voida pakottaa täytäntöönpantavaksi, Lisenssi on muilta osin voimassa.

13. Kokonaissopimus ja kieli. Tämä Lisenssi muodostaa koko sopimuksen teidän ja Applen välillä Apple-ohjelmiston käytöstä ja korvaa kaikki aikaisemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia elleivät ne ole kirjallisia ja Applen allekirjoittamia. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi sikäli kuin oikeustoimialueenne paikallinen lainsäädäntö ei sitä estä.

14. Kolmansien osapuolten materiaali.
A. Osa Apple-ohjelmistosta käyttää tai sisältää kolmansien osapuolten ohjelmistoja ja muuta tekijänoikeudella suojattua materiaalia. Tällaisen aineiston lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa, ja tällaisen aineiston käyttöä määräävät sen omistajan vastaavat ehdot. Google Safe Browsing -palvelun käyttö on Googlen palveluehtojen (http://www.google.com/terms_of_service.html) ja Googlen tietosuojakäytännön (http://www.google.com/privacypolicy.html) alaista.

B. Tietyt Apple-ohjelmiston sisältämät kirjastot ja muut kolmansien osapuolten ohjelmistot ovat vapaita ohjelmistoja, jotka on lisensoitu GNU General Public License (GPL) -lisenssillä tai GNU Library/Lesser General Public License (LGPL) -lisenssillä. Apple lähettää tällaisista vapaista ohjelmista täydellisen, tietokoneen luettavissa olevan lähdekoodikopion GPL- tai LGPL-lisenssin ehtojen mukaisesti maksutta lukuun ottamatta lähdekoodin tallentamisesta, käsittelystä ja lähetyksestä aiheutuvia kuluja, kun pyydätte sitä kirjallisesti Applelta osoitteesta opensource@apple.com. GPL/LGPL-ohjelmistoa jaetaan siinä toivossa, että siitä on hyötyä, mutta ILMAN MITÄÄN TAKUITA, jopa ilman rajoitettua takuuta tuotteen TYYDYTTÄVÄSTÄ LAADUSTA ja sen SOVELTUVUUDESTA MÄÄRÄTTYYN TARKOITUKSEEN. Apple-ohjelmisto sisältää kopiot GPL- ja LGPL-lisensseistä.

C. MPEG-4:n käyttö. Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä suorasti tai epäsuorasti mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Katso  http://www.mpegla.com.

D. H.264/AVC-huomautus. Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja ja seuraavat ehdot pätevät: TÄMÄN TUOTTEEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (”AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO  HTTP://WWW.MPEGLA.COM.

E. AMR-huomautus. Tämän tuotteen tarjoamaa mahdollisuutta Adaptive Multi-Rate (”AMR”) -koodaukseen ja -purkuun ei ole lisensoitu matkapuheluiden suorittamiseen tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. Tuotteen tarjoamaa mahdollisuutta AMR-koodaukseen ja -purkuun ei myöskään ole lisensoitu käytettäväksi missään matkapuhelinviestinnän infrastruktuurissa, mukaan lukien:  tukiasemat, tukiasemien ohjaimet/ radioverkon ohjaimet, puhelinvaihteet tai yhdyskäytävät julkisiin puhelinverkkoihin tai niistä ulos.

F. FAA-huomautus. Apple-ohjelmiston välittämät Aircraft Situation Display- ja National Airspace System Status Information -tiedot (yhteisnimitykseltään ”Lentotiedot”) ovat Federal Aviation Administrationin tuottamia. Käyttäjä hyväksyy, ettei hänellä ole lupaa jakaa tällaisia lentotietoja ilman FAA:n kirjallista lupaa. FAA ja Apple vapauttavat itsensä kaikesta lentotietojen käyttöön ja virheettömyyteen liittyvästä suorasta tai epäsuorasta vastuusta (mukaan lukien kaupallinen käyttökelpoisuus ja soveltuvuus tiettyyn tarkoitukseen). Käyttäjä hyväksyy, etteivät FAA ja Apple ole yhdessä tai erikseen vastuussa lentotietojen käytöstä johtuvista tappioista, haitoista, vaatimuksista, vastuista, kuluista tai rangaistuksista tai epäsuorista, erityisistä, toissijaisista, satunnaisista tai välillisistä vahingoista. FAA ei sponsoroi eikä suosittele Apple-ohjelmistoa. FAA ei vastaa teknisistä tai järjestelmäongelmista, eikä tällaisissa tai operatiivista liikennettä koskevissa asioissa pidä ottaa yhteyttä FAA:han.

G. Adobe-väriprofiilien käyttö. Teillä on oikeus käyttää tämän Lisenssin alaisen Apple-ohjelmiston mukana olevia Adoben väriprofiileja, mutta Adobella ei ole velvollisuutta tarjota mitään tukea näille väriprofiileille, mukaan lukien profiilien ja muiden kohteiden päivitykset ja uudet versiot. Edellä kohdissa 7 ja 8 esitettyjen ehtojen lisäksi ADOBE EI MISSÄÄN OLOSUHTEISSA OLE VELVOLLINEN VASTAAMAAN TEILLE MISTÄÄN VAHINGOISTA, VAATIMUKSISTA TAI KUSTANNUKSISTA. Apple-ohjelmiston mukana jaeltava Adoben väriprofiiliohjelmisto on myös ladattavissa sivustolta www.adobe.com.

15. Yahoo Search -palvelun rajoitukset. Safarin kautta käytettävä Yahoo Search -palvelu on lisensoitu käytettäväksi ainoastaan seuraavissa maissa ja seuraavilla alueilla: Alankomaat, Argentiina, Aruba, Australia, Bahamasaaret, Barbados, Belgia, Bermuda, Brasilia, Bulgaria, Caymansaaret, Chile, Dominikaaninen tasavalta, Ecuador, El Salvador, Espanja, Etelä-Korea, Filippiinit, Grenada, Guatemala, Hongkong, Intia, Indonesia, Irlanti, Islanti, Iso-Britannia, Italia, Itävalta, Jamaika, Japani, Kanada, Kiina, Kolumbia, Kreikka, Kypros, Latvia, Liettua, Luxemburg, Malesia, Malta, Meksiko, Nicaragua, Norja, Panama, Peru, Portugali, Puerto Rico, Puola, Ranska, Romania, Ruotsi, Saksa, Singapore, Slovakia, Slovenia, St. Lucia, St. Vincent, Suomi, Sveitsi, Taiwan, Tanska, Thaimaa, Trinidad ja Tobago, Tšekin tasavalta, Turkki, Unkari, Uruguay, Uusi-Seelanti, Venezuela ja Yhdysvallat.

EA0730
Versio 1. kesäkuuta 2011